पाकिस्तान में रह रहे 18 दहशतगर्द आतंकी घोषित, दाऊद का सहयोगी और हाफिज का भाई भी शामिल
राष्ट्रीय सुरक्षा को मजबूत करने और आतंकवादी के प्रति जीरो टॉलरेंस की प्रतिबद्धता को दोहराते हुए केंद्र सरकार ने पाकिस्तान में रह रहे 18 और दहशतगर्दों को आतंकवादी घोषित किया है।
नई दिल्ली: राष्ट्रीय सुरक्षा को मजबूत करने और आतंकवादी के प्रति जीरो टॉलरेंस की प्रतिबद्धता को दोहराते हुए केंद्र सरकार ने पाकिस्तान में रह रहे 18 और दहशतगर्दों को आतंकवादी घोषित किया है। इन 18 लोगों में दाऊद का सहयोगी और हाफिज सईद का भाई भी शामिल है। UAPA Act के संशोधित नियमों के तहत इन लोगों पर कार्रवाई करते हुए इनके नाम आतंकियों की लिस्ट में शामिल किए गए हैं।गृह मंत्रालय की ओर से यह बताया गया कि राष्ट्रीय सुरक्षा को मजबूत करने और आतंकवाद के प्रति जीरो टॉलरेंस के प्रति अपनी प्रतिबद्धता व्यक्त करते हुए सरकार ने UAPA अधिनियम 1967 (2019 में संशोधित) के प्रावधानों के तहत अठारह और व्यक्तियों को नामित आतंकवादी घोषित किया है।इस लिस्ट में शामिल दहशतगर्दों के नाम इस प्रकार हैं-साजिद मीर, यूसुफ मुज़म्मिल, अब्दुर रहमान मक्की, शाहिद महमूद, फरहतुल्लाह ग़ोरी, अब्दुल रऊफ असगर, इब्राहिम अतहर,यूसुफ अजहर,शाहिद लतीफ, सैयद मोहम्मद यूसुफ शाह,गुलाम नबी खान, जफर हुसैन भट ।आपको बता दें कि आतंकवाद की कमर तोड़ने के लिए लिए गृह मंत्री अमित शाह ने गैरकानूनी गतिविधि (रोकथाम) संशोधन बिल, 2019 को पिछले साल जुलाई महीने में लोकसभा में पेश किया था। इस बिल को 24 जुलाई को ही लोकसभा से मंजूरी मिल गई थी। यह बिल गैरकानूनी गतिविधि (रोकथाम) एक्ट, 1967 में संशोधन के बाद पास हुआ ता। केंद्र की मोदी सरकार ने पुराने एक्ट में कुछ बदलाव किया था ताकि आतंकी और नक्सलवादी गतिविधियों पर काबू पाया जा सके और भारत के खिलाफ हो रही आतंकी गतिविधियों से कड़ाई से निपटा जा सके।